Deseret

Deseret on Mormonin kirjassa esiintyvä sana, jonka sanotaan olevan jerediläisten kieltä ja tarkoittavan hunajamehiläistä. Sen mukaan on nimetty lukuisia myöhempien aikojen pyhien liikkeen keskeisiä paikkoja ja järjestöjä, kuten Deseretin osavaltio. Mehiläisestä on tullut tärkeä mormonikulttuurin tunnus, ja esimerkiksi Utahin sinettiin on kuvattu työteliäisyyttä symboloiva mehiläispesä. 

 Mormonin kirjan kertomus 

Mormonin kirjaan kuuluva Eterin kirja kertoo, kuinka joukko siirtolaisia saapui Baabelin tornilta ”luvattuun maahan”Eter 1–3, 6. eli Amerikkaan.Vogel 1986, s. 50. Heidän johtajansa olivat Jered ja tämän veli, joka oli ”Herran suuresti suosima mies”. Vihassaan Herra oli päättänyt sekoittaa ihmisten kielen ja hajottaa heidät eri puolille maailmaa. Jeredin veli rukoili Herraa ja pyysi, ettei heidän kieltään sekoitettaisi. Herra sääli Jeredin perhettä ja ystäviä ja lupasi johdattaa heidät ”maahan, joka on oivallisempi kuin mikään muu koko maailmassa”.Eter 1:33–43. Jerediläiset valmistautuivat matkaan ottamalla mukaansa kotieläimiä ja siemeniäEter 2:1–3. ja matkustivat Amerikkaan kahdeksalla laivalla.Eter 2–3, 6.

Deseret mainitaan vain yhdessä Mormonin kirjan jakeessa ja se on ainoa kerta, kun jerediläisten kieltä kuvaillaan. Dan Vogelin (1986) mukaan ”deseret” vastasi 1800-luvulla käytyyn keskusteluun ja epävarmuuteen, joka koski Amerikan hunajamehiläisten alkuperää.Vogel 1986, s. 93 (viite 94). Mormonin kirjan kuvaamien tapahtumien tueksi ei ole tieteellistä näyttöäCoe 1973; Metcalfe 1993; Östman 2019, s. 157. ja todellisuudessa hunajamehiläinen saapui Amerikkaan vasta eurooppalaisten siirtolaisten mukana 1620-luvulla.Horn 2006, s. 4. Tarkkaan ottaen Mormonin kirja ei tosin mainitse mehiläisiä tai hunajaa Amerikkaan sijoittuvissa kohtauksissa vaan ainoastaan Vanhan maailman yhteydessä.

Mormonin kirjan historiallisuuteen uskovat tutkijat ovat etsineet deseretille muinaisen Lähi-idän kieliin palautuvaa etymologiaa. Missään Mesopotamian kielessä se ei tarkoita mehiläistä. Hugh Nibleyn mukaan kyse on egyptin sanasta dšrt, joka tarkoittaa Ala-Egyptin kuninkaan punaista kruunua. Hän viittaa Alan Gardineriin, jonka mukaan kirjoitusmerkkiä dšrt voitiin käyttää mehiläistä merkitsevän kirjoitusmerkin bt tilalla silloin, kun bt oli osa Ala-Egyptin kuninkaan arvonimeä. Mehiläisiä ei tiedetä pidetyn muinaisessa Mesopotamiassa, mutta Egyptissä ne olivat yleisiä, mikä Nibleyn mukaan selittää sen, että jerediläiset tarvitsivat käännöksen sanalle deseret. Nibley arvelee, että deseret oli egyptin kielen alkuperäinen ’mehiläistä’ tarkoittava sana, jota käytettiin vain rituaalisissa yhteyksissä ja joka oli niin pyhä, etteivät egyptiläiset koskaan lausuneet sitä mehiläisten yhteydessä.Ashment 1993, s. 345. Edward H. Ashmentin (1993) mukaan Nibleyn etymologia ei ole uskottava, sillä egyptin sanat dšrt ei liity mehiläisiin vaan palautuu punaista tarkoittavaan sanaan dšr. Nibleyn spekulaatioita Ashment pitää mielivaltaisena selityksenä sille, ettei hänen etymologioilleen löydy tukea egyptinkielisistä teksteistä.Ashment 1993, s. 345–346. Kevin Barney on ehdottanut vaihtoehtoista etymologiaa, heprean sanaa deborah (dbrh, ’mehiläinen’). Barneyn mukaan sanan päättävä -t voisi perustua heprean sanan kantamuotoon. B:n vaihtuminen s-äänteeksi on sen sijaan vaikeampi selittää.

 Merkitys 

pienois|Utahin lippuun on kuvattu mehiläispesä.
Hunajamehiläinen symboloi myöhempien aikojen pyhien liikkeen kulttuurissa työtä ja ahkeruutta, ja siitä on tullut mormonismin keskeinen symboli. Varhaisissa mormoniyhteisöissä hunajamehiläisen ja mehiläispesän kuvat olivat yleisempiä kuin mikään muu tunnus, ja Joseph Smithin henkivartioston univormujen nappeihin oli painettu mehiläispesä. Kun Smith lynkattiin 1844 ja mormonit pakenivat Utahiin, he toivat mukanaan mehiläisiä ja ammattimaisen mehiläisenkasvatuksen taidon.Horn 2006, s. 79–81. Mormonit alkoivat jopa kutsua asuttamaansa aluetta Deseretin osavaltioksi, ja Brigham Young asui Salt Lake Cityssä Beehive House- eli ’mehiläispesätalo’ -nimisessä rakennuksessa. Muita deseretin mukaan nimettyjä paikkoja, järjestöjä ja teoksia ovat:

 Deseretin aakkoset, käännynnäisille tarkoitettu foneettinen englannin kirjoitusjärjestelmä.
 Deseret Book Company, kirjakauppaketju.
 Deseret Industries, MAP-kirkon hyväntekeväisyysjärjestö.
 Deseret News, utahilainen sanomalehti.
 Deseret, kylä Utahissa.
 ”The Busy Bees of Deseret” (), mormonien vainoista kertova laulu. Sanat kertovat pesiensä ympärillä ahkeroivista mehiläisistä ja hunajanmetsästäjistä, jotka tahtovat mehiläisille pahaa.Horn 2006, s. 81.

 Katso myös 

 Kolumbiaaninen vaihto

 Lähteet 
 Ashment, Edward H.: ”A Record in the Language of My Father”: Evidence of Ancient Egyptian and Hebrew in the Book of Mormon. Teoksessa 

 Eterin kirja. Teoksessa 




 Viitteet tutkimuskirjallisuuteen 

 Viitteet Mormonin kirjaan 

Luokka:Mesipistiäiset
Luokka:Mormonin kirjan käsitteet